Sådan Kom Jeg af Med Ildelugtende Mug i Min Nye Bolig | Totaho
Home Bolig Sådan Kom Jeg af Med Ildelugtende Mug i Min Nye Bolig
Sådan Kom Jeg af Med Ildelugtende Mug i Min Nye Bolig
Jeg var simpelthen så glad, da jeg endelig fik besked fra min ejendomsmægler om, at kontrakten var underskrevet. Nu var jeg langt om længe blevet boligejer, og så af et hus, jeg ikke engang havde turde drømme om før i tiden! Det var den perfekte placering i forhold til mit arbejde, og det passede også super godt med mine fremtidsplaner om at stifte familie. Huset var dejligt stort, og jeg elsker luft omkring mig – jeg havde bare ikke troet, det var noget der ville være til at finde indenfor mit budget. Der var så mange ting ved min nye bolig, der bare var fantastiske.
Men som man siger: hvis noget lyder for godt til at være sandt, så er det det nok også. Det viste sig at der var en skjult grund til, at sælger var villig til at acceptere mit meget lave bud. Huset var nemlig fyldt med mug! Det var ikke til at se på overfladen, og jeg lagde slet ikke mærke til noget de gange jeg var henne at se huset. Men bare nogle få dage efter vi var flyttet ind, begyndte vi at lægge mærke til en underlig lugt.
Lugten af mug er noget, der spreder sig som en tyk sky. Det sætter sig i munden, og man kan nærmest smage hvor usund luften er. Det blev så slemt, at både min kone og jeg begyndte at gå med masker foran mund og næse når vi var derhjemme, og vi tog enhver undskyldning for at komme væk hjemmefra. Jeg tog selvfølgelig straks fat i en professionel, der gennemgik hele huset, og fandt ud af at der var mug en helt masse steder. Det ville være en langsommelig og dyr affære at få det repareret.
Men vi er heldigvis godt sikrede imod den slags bedrageri i Danmark. Der var intet nævnt om mug på synsrapporten, så jeg var ganske sikker på noget ikke var helt i orden. Jeg sendte en officiel klage, og fik kort efter medhold i min sag. Det betød at sælger endte med at betale for fjernelse af muggen, og alle de reparationer der var nødvendige for, at huset kom til at være i den tilstand det var købt som.
Det viste sig, at selv når man har fjernet selve muggen, så har lugten stadig bundet sig til en helt masse ting i hjemmet. Alt fra møbler til gulvtæpper havde ufarlige men ildelugtende mug-rester i sig. Det viste sig heldigvis, at man kan fjern lugt af mug ved hjælp af ozon, og det var også noget sælger endte med at betale for. I sidste ende fik jeg mit drømmehus til en god pris, og det er jeg alt i alt glad for.
Previous articleSådan Finder du Den Rette Information til Bilkøbet
Next articleStop Afhængigheden af Sociale Medier på din Arbejdsplads
5 ting der vil gøre din flytning nemmere
2 gode grunde til at belysning er vigtig